Bizitza (plataforma)

Bizitza Plataforma 2021ean Euskal Herrian hainbat elkartek sortutako osasun-askatasunaren aldeko antolakundea da, herri-administrazioek COVID-19 izurria zela-eta, hartutako neurri eta murrizketei buru egiteko. Plataforma Hegoaldeko 46 talde eta elkartek osatu zuten; horretaz gain, Iparraldeko EZ PASS de liberté – NORA GOAZ? kolektiboarekin hurreko harremanak dauzka. Izurriteko askatasun-murrizketen aurka egoteaz gain, MOEa, edozein nahitaezko txertaketa, 15 minutuko hiriak, Garapen Jasangarrirako Helburuak edo 5Ga ezartzea arbuiatzen dute, besteak beste. 2021 eta 2022 urteetan kale-agerraldi jendetsuak antolatu zituzten Hegoaldeko hiriburuetan. 

Bizitzak bere burua alderdi politiko nahiz hautagaitza guztietatik bereizi du. Izan ere, Hego Euskal Herrian 2023ko udal- eta foru-hauteskundeetara eta Nafarroa Garaiko hauteskundeetara eta 2024ko EAEko hauteskundeetara Bizitzako kide batzuek plataformaren aldarrikapen ugari jasotzen dituzten hautagaitzak eratu zituzten (Stop + Auzokrazia, Burujabetza – Demokrazia Zuzena, Eguzkilore eta Izan Auzokrazia). Talde horietako batzuek harremana dute eskuin muturreko eragileekin.

 Erreferentziak 

 Kanpo-estekak 

Kategoria:COVID-19 pandemia Euskal Herrian
Kategoria:Medikuntzari lotutako konspirazio teoriak